Ondřej Synek (født 13. oktober 1982 i Stará Boleslav, Tjekkoslovakiet) er en tjekkisk roer og femdobbelt verdensmester i singlesculler. Synek har vundet tre OL-medaljer i singlesculler, sølv ved OL 2008 i Beijing og OL 2012 i London, samt bronze ved OL 2016 i Rio de Janeiro. Han deltog også ved OL 2004 i Athen, hvor han sluttede på femtepladsen i samme disciplin. Synek har fem VM- og fire EM-guldmedaljer i singlesculler samt en EM-guldmedalje i otter.